ΑΠΟΦΑΣΗ ΤΗΣ ΕΠΙΤΡΟΠΗΣ της 19ης Ιουνίου 1997 για την τροποποίηση του παραρτήματος Ι της απόφασης 89/651/ΕΟΚ σχετικά με τους ορισμούς των χαρακτηριστικών και τον κατάλογο γεωργικών προϊόντων ενόψει των ερευνών για τη διάρθρωση των γεωργικών εκμεταλλεύσεων (Κείμενο που παρουσιάζει ενδιαφέρον για τον ΕΟΧ) (97/418/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 571/88 του Συμβουλίου, της 29ης Φεβρουαρίου 1988, σχετικά με τη διεξαγωγή κοινοτικών ερευνών για τη διάρθρωση των γεωργικών εκμεταλλεύσεων (1), όπως τροποποιήθηκε τελευταία από τον κανονισμό (ΕΚ) αριθ. 2467/96 (2), και ιδίως το άρθρο 8 παράγραφος 1 και το άρθρο 15,

Εκτιμώντας:

ότι, σύμφωνα με το άρθρο 8 παράγραφος 1 του κανονισμού (ΕΟΚ) αριθ. 571/88, οι τροποποιήσεις που πρέπει να γίνουν στον κατάλογο χαρακτηριστικών της έρευνας και στους εννοιολογικούς ορισμούς των χαρακτηριστικών καθώς και στον καθορισμό των περιφερειών, των περιοχών της έρευνας και άλλων εδαφικών μονάδων, καθορίζονται με βάση τη διαδικασία του άρθρου 15 του προαναφερθέντος κανονισμού, δηλαδή με απόφαση της Επιτροπής ύστερα από γνωμοδότηση της μόνιμης επιτροπής γεωργικών στατιστικών 7

ότι τα αποτελέσματα των κοινοτικών ερευνών για τη διάρθρωση των γεωργικών εκμεταλλεύσεων, που προβλέπονται από τον κανονισμό (ΕΟΚ) αριθ. 571/88, μπορούν να είναι εναρμονισμένα σε ολόκληρη την Ευρωπαϊκή Κοινότητα μόνο εάν οι έννοιες που περιλαμβάνονται στον κατάλογο χαρακτηριστικών νοούνται και χρησιμοποιούνται ομοιόμορφα 7

ότι ο κατάλογος των χαρακτηριστικών της έρευνας τροποποιήθηκε την τελευταία φορά από την απόφαση 96/170/ΕΚ της Επιτροπής (3) και ότι η απόφαση 89/651/ΕΟΚ της Επιτροπής (4), όπως τροποποιήθηκε τελευταία από την απόφαση 96/170/ΕΚ, καθορίζει τους εννοιολογικούς ορισμούς, τις περιφέρειες και τις περιοχές της έρευνας που πρέπει να εφαρμοστούν στο πλαίσιο των διαρθρωτικών ερευνών των ετών 1988-1997 7 ότι, κατά συνέπεια, η παρούσα απόφαση της Επιτροπής πρέπει να τροποποιηθεί και να συμπληρωθεί 7

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής γεωργικών στατιστικών,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Το παράρτημα Ι της απόφασης 89/651/ΕΟΚ τροποποιείται σύμφωνα με το παράρτημα Ι της παρούσας απόφασης.

Άρθρο 2

Η παρούσα απόφαση απευθύνεται στα κράτη μέλη.

Βρυξέλλες, 19 Ιουνίου 1997.

Για την Επιτροπή

Yves-Thibault DE SILGUY

Μέλος της Επιτροπής

(1) ΕΕ αριθ. L 56 της 2. 3. 1988, σ. 1.

(2) ΕΕ αριθ. L 335 της 24. 12. 1996, σ. 3.

(3) ΕΕ αριθ. L 47 της 24. 2. 1996, σ. 23.

(4) ΕΕ αριθ. L 391 της 30. 12. 1989, σ. 1.

ΠΑΡΑΡΤΗΜΑ

Το κείμενο του σημείου «Δ/21 Γαίες υπό αγρανάπαυση» στο παράρτημα Ι της απόφασης 89/651/ΕΟΚ αντικαθίσταται από το ακόλουθο κείμενο:

«Δ/21 Γαίες υπό αγρανάπαυση για τις οποίες δεν χορηγείται ενίσχυση

και

Δ/22 Γαίες υπό αγρανάπαυση, οι οποίες υπόκεινται σε καθεστώς ενισχύσεων και δεν χρησιμοποιούνται οικονομικά

ΙΙ. Οι υπό αγρανάπαυση γαίες δεν πρέπει να συγχέονται με τις δευτερεύουσες διαδοχικές καλλιέργειες (Θ/01) και τις μη χρησιμοποιούμενες γεωργικές εκτάσεις (Η/01). Το βασικό χαρακτηριστικό των υπό αγρανάπαυση γαιών είναι ότι αφήνονται να αναλάβουν, κανονικά για ένα ολόκληρο έτος συγκομιδής.

Υπό αγρανάπαυση γαίες μπορεί να είναι:

1. αποψιλωμένες εκτάσεις χωρίς καθόλου καλλιέργειες 7

2. εκτάσεις με άγρια βλάστηση, που μπορεί να χρησιμεύσει ως ζωοτροφή ή να παραχωθεί στη γη με άροτρο 7

3. εκτάσεις σπαρμένες αποκλειστικά για την παραγωγή φυτικού λιπάσματος.

Δ/21 Γαίες υπό αγρανάπαυση για τις οποίες δεν χορηγείται ενίσχυση.

Ι. Όλες οι εκτάσεις που περιλαμβάνονται στο σύστημα αμειψισποράς, είτε καλλιεργούνται είτε όχι, αλλά που δεν παράγουν προϊόντα στη διάρκεια ενός έτους συγκομιδής, για τις οποίες δεν χορηγείται καμία οικονομική ενίσχυση ή επιδότηση.

Δ/22 Γαίες υπό αγρανάπαυση, οι οποίες υπόκεινται σε καθεστώς ενισχύσεων και δεν χρησιμοποιούνται οικονομικά

Ι. Εκτάσεις για τις οποίες η εκμετάλλευση δικαιούται οικονομικής ενίσχυσης προκειμένου να προωθηθεί η παύση της καλλιέργειας ορισμένων αρόσιμων εκτάσεων σύμφωνα με τον κανονισμό (ΕΟΚ) αριθ. 2328/91 του Συμβουλίου (1), τον κανονισμό (ΕΟΚ) αριθ. 1765/92 του Συμβουλίου (2) και τον κανονισμό (ΕΟΚ) αριθ. 334/93 της Επιτροπής (3) ή, εφόσον υπάρχουν, σύμφωνα με πιο πρόσφατες νομοθετικές ρυθμίσεις. Σε περιπτώσεις παρεμφερών εθνικών σχεδίων, οι αντίστοιχες εκτάσεις περιλαμβάνονται και αυτές σ' αυτή τη μεταβλητή. Οι εκτάσεις που υπόκεινται σε σχέδια βάσει των οποίων η έκταση τίθεται εκτός παραγωγής για πάνω από πέντε χρόνια θα πρέπει να καταχωρίζονται στα Η/01+Η/03.»

(1) ΕΕ αριθ. L 218 της 6. 8. 1991, σ. 1.

(2) ΕΕ αριθ. L 181 της 1. 7. 1992, σ. 12.

(3) ΕΕ αριθ. L 38 της 16. 2. 1993, σ. 12.